Diari Oficial de la Generalitat Valenciana


Sumari del DOGV 8182, del 01-12-2017 (2017/10139)

RESOLUCIÓ de 9 de novembre de 2017, de la Direcció General d'Investigació, Innovació, Tecnologia i Qualitat, per la qual es concedeix autorització sanitària per a anestèsia i reanimació, cirurgia major ambulatòria, diagnòstic genètic preimplantacional, infermeria, fecundació in vitro, ginecologia, inseminació artificial, laboratori de semen per a capacitació espermàtica, obstetrícia, obtenció de mostres, urologia, banc de teixits i cèl·lules (banc de semen, banc d'embrions, recuperació d'oòcits i banc d'ovòcits) a Equipo Juana Crespo.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8182

Data del DOGV
:   01-12-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/10960


Data del document
:   09-11-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 9 de novembre de 2017, de la Direcció General d'Investigació, Innovació, Tecnologia i Qualitat, per la qual es concedeix autorització sanitària per a anestèsia i reanimació, cirurgia major ambulatòria, diagnòstic genètic preimplantacional, infermeria, fecundació in vitro, ginecologia, inseminació artificial, laboratori de semen per a capacitació espermàtica, obstetrícia, obtenció de mostres, urologia, banc de teixits i cèl·lules (banc de semen, banc d'embrions, recuperació d'oòcits i banc d'ovòcits) a Equipo Juana Crespo.  
 [2017/10260]  
Juana Crespo Simó va presentar la sol·licitud de concessió de l'autorització per a anestèsia i reanimació, cirurgia major ambulatòria, diagnòstic genètic preimplantacional, infermeria, fecundació in vitro, ginecologia, inseminació artificial, laboratori de semen per a capacitació espermàtica, obstetrícia, obtenció de mostres, urologia, banc de teixits i cèl·lules (banc de semen, banc d'embrions, recuperació d'oòcits i banc d'ovòcits) per al centre Equipo Juana Crespo, situat en avinguda General Avilés, 90, de València, amb data 18 de juliol de 2016.  
La Direcció General d'Assistència Sanitària i el director del Programa de trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública és competent per a resoldre, d'acord amb l'Ordre de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules; el Decret 157/2014, de 3 d'octubre, del Consell, pel qual estableix les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat i el Decret 156/2015, de 18 de setembre, del Consell, pel qual aprova el Reglament orgànic i funcional de la Conselleria de Sanitat Universal i Salut Pública.  
2. Es compleix el que estableix en el Reial Decret llei 9/2014, de 4 de juliol, que estableix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i aprova les normes de coordinació i funcionament per a usar-ne en humans, i l'Ordre de 26 de febrer de 2008, del conseller de Sanitat.  
  
3. Llei 14/2006, de 26 de maig, sobre tècniques de reproducció humana assistida.  
Vistos els antecedents de fet i preceptes legals esmentats i els altres que s'apliquen, resolc:  
  
Concedir l'autorització sanitària per a anestèsia i reanimació, cirurgia major ambulatòria, diagnòstic genètic preimplantacional, infermeria, fecundació in vitro, ginecologia, inseminació artificial, laboratori de semen per a capacitació espermàtica, obstetrícia, obtenció de mostres, urologia, banc de teixits i cèl·lules (banc de semen, banc d'embrions, recuperació d'oòcits i banc d'ovòcits) a Equipo Juana Crespo.  
  
L'autorització és vàlida per un període de quatre anys, a partir de la data d'aquesta resolució.  
L'autorització es pot revocar en qualsevol moment, si s'alteren o deixen de complir els requisits i les consideracions que l'han feta possible. Per a l'activitat que s'autoritza, el centre queda sotmés a la inspecció i el control de la Conselleria de Sanitat Universal i Salut Pública.  
  
Aquesta resolució es notifica a les persones interessades, amb l'advertiment que no esgota la via administrativa i que s'hi pot interposar un recurs d'alçada davant de la Secretaria Autonòmica de Sanitat Universal i Salut Pública, en el termini d'un mes comptat des de l'endemà de la data de notificació.  
  
València, 9 de novembre de 2017.- La directora general d'Investigació, Innovació, Tecnologia i Qualitat: Ana María Ávila Peñalver.